**Huset Godwin** (engelsk: *House of Godwin*) er navnet på et fyrstehus hvis medlemmer var konge av England (1066) og konge av Norge (1204–1217).

Som fyrstehusets grunnlegger regnes jarl Godwin av Wessex (død 1053), sønn av Wulfnoth Cild (død ca. 1014), en tegn fra Sussex. Slekten Godwin kan ha vært en gren av det eldre kongehuset Wessex, som lar seg føre bakover til Cerdic av Wessex (død cirka 534), men en slik forbindelse anses som utilstrekkelig bevist.

Godwin jarl slo seg opp under Knut den mektige, engelsk konge fra 1016 til 1035, og tjente deretter Knuts to sønner samt Edvard Bekjenneren. Godwin og hans sønner hadde titler som Constable of Dover Castle, jarl av Wessex, jarl av Kent, jarl av Herefordshire, jarl av Northumbria og jarl av East Anglia, foruten en rekke herskaper (se Lord of the Manor). Etter kong Edvards død i 1066 ble Godwins sønn Harold Godwinson konge av England.

Før og under slaget ved Hastings 14. oktober 1066, som innledet normannernes erobring av England, ble flere menn av huset Godwin drept. De fleste av slektens kvinner og barn dro da i landflyktighet til Irland, Flandern, Danmark, Norge og Kiev.

Tre sønnesønner av Godwin innvandret til Norge. Det var Toste jarls stesønn Skule Kongsfostre og sønn Ketil Krok, som kom til Norge sommeren 1067 sammen med Olav III, samt kong Harolds sønn Harold Haroldson, som ble del av Magnus IIIs hird.

To slektsgrener, nemlig Reinsætten (Skules etterkommere) på Rein i Trøndelag og Torgarætten (Ketils etterkommere) på Torgar i Hålogaland, har tilhørt Norges adel med verdighet som hertug, lendmann og ridder.

Historie
--------

### Opprinnelse

Nest og tredje øverst til høyre ses våpenskjold tillagt jarl Godwin av Wessex og kong Harold av England. Fra Great Hall i Winchester slott.
Som fyrstehuset Godwins stamfar regnes Wulfnoth Cild, en tegn med opprinnelse i Sussex, som antakelig var født i 970-årene. Tilnavnet Cild, som i dag også staves Child, kan tolkes som «den yngre», og antyder en arv av noe slag. Den første eksplisitte referansen til Wulfnoth finnes i to versjoner av *Den angelsaksiske krønike* fra 1009, hvor han omtales som «Prince Wulfnoth».

Key (2022) beskriver Wulfnoth som en «fremtredende adelsmann fra Wessex» under kong Æthelred II (hersket 978–1013, 1014–1016). Wulfnoth var kommandør i kongens flåte. Da flåten i 1008 var mønstret i Sandwich, Kent i påvente av et forestående angrep fra Danmark, satte Beorhtric (Brihtric), en bror av *ealdorman* Eadric Streona av Mercia, frem anklager mot Wulfnoth overfor kongen – uberettigede anklager, ifølge John av Worcester.

Wulfnoth tok da med seg tjue skip og plyndret Englands sørkyst, forfulgt av Beohtric med åtti skip. Det sies at Beohtrics skip strandet under en storm og ble satt i brann av Wulfnoth. Følgen ble at England, som dermed hadde mistet en tredjedel av sin flåte, lå åpen for Torkjell Høges invasjon samme år. Etter dette fikk Wulfnoth trolig all sin jord inndratt av kongen.

Wulfnoth døde før eller i 1014. Gjennom prins Æthelstan Æthelings testament datert 25. juni 1014 arvet Godwin land som hadde tilhørt faren Wulfnoth, herunder godset Compton i dagens Chichester, West Sussex.

Om Wulfnoths opprinnelse finnes det to sentrale teorier. Den ene går ut på at Wulfnoth var sønn av kong Æthelreds seneskalk Æthelmær Cild, Ealdorman of the Western Provinces, sønnesønn av historikeren Æthelweard og dermed etterkommer av kong Æthelred av Wessex. Ifølge den andre teorien var Wulfnoths far en Æthelmær som var i slekt med Eadric Streona. En tredje teori er at Wulfnoths mor hørte til kongehuset Wessex og at godset Compton var arv fra henne. Compton hadde opprinnelig tilhørt kong Æthelreds bror Alfred den store.

Kadettlinjer
------------

### Rein-dynastiet

Skule Kongsfostre giftet seg med Gudrun Nevsteinsdatter, datter av Ingerid Sigurdsdatter, datter av Sigurd Syr. Skule var far til Åsulv av Rein, farfar til Guttorm av Rein, farfars far til lendmann Bård Guttormsson (død 1195), farfars farfar til kong Inge Bårdsson (død 1217) og hertug Skule Bårdsson (død 1240), og farfars farfars far til dronning Margrete Skulesdatter (død 1270). 

### Torgar-dynastiet

Ketil Krok giftet seg med en datter av Einar Fluga av Tjøtta, sønn av høvding Hårek av Tjøtta. Blant Ketils etterkommere finnes Viljalm I av Torgar (drept 1138/1139 av Sigurd Slembe), Viljalm II av Torgar (drept i slaget ved Fimreite 1184), Viljalm III av Torgar, medlem av hertug Skules hird, og Hr. Viljalm IV av Torgar, ridder og norsk ambassadør til Skottland.

Armorial
--------

Flere våpenskjold på Godwin jarls skip i 1052. Illustrasjon fra *Vita Ædwardi Regis* (1100-tallet). Symbolene er trolig av generisk og dekorativ art.
Til og med 1000-tallet, da fyrstehuset Godwin levde i England, hadde heraldikken ennå ikke etablert seg. Individuelle personer i slekten førte sannsynligvis faner med symbol på, men ikke våpenskjold forstått som et fastsatt, felles og arvelig kjennetegn for hele slekten. På scene nr. 57 Bayeux-teppet (ca. 1070) er kong Harold Godwinson avbildet sammen med en standart som viser *Wyvern*, Wessex' drage. Dessuten skal kong Harold ha hatt en egen krigsstandart som i ettertid er gitt navnet Fighting Man. Det skal ikke finnes bevarte avbildninger av standarten, som derimot er beskrevet av William av Poitiers.

* Wyvern på Bayeux-teppetWyvern på Bayeux-teppet
* Wyvern – nærbildeWyvern – nærbilde
* Wyvern – moderne tegningWyvern – moderne tegning

* Fighting Man – moderne tegningFighting Man – moderne tegning
* Fighting Man – moderne tegningFighting Man – moderne tegning

I påfølgende århundrer ble medlemmer av slekten tillagt våpenskjold med tilbakevirkende kraft. Det dreier seg særlig om to våpenskjold som inngår i glassmaleriene i Great Hall i Winchester slott, Englands daværende regjeringssete. De er tillagt jarl Godwin av Wessex (på rød bunn 7 romber i gråverk) og kong Harold Godwinson av England (på rød bunn 6 gull løvehoder fordelt 3+2+1 mellom 2 gull bjelker og bestrødd med 10 sølv korsarm­kors).

På 1200-tallet førte et medlem av slekten, Skule Bårdsson, i sitt våpenskjold en opprett løve – som ble forløperen til Norges riksvåpen.

* En annen utgave av kong Harolds våpenskjold. Moderne tegning etter Matthew Paris' Historia Anglorum (1200-tallet)En annen utgave av kong Harolds våpenskjold. Moderne tegning etter Matthew Paris' *Historia Anglorum* (1200-tallet)
* Opprett gull løve på blå bunn. Våpenskjold tillagt kong Harold. Tegning av Matthew ParisOpprett gull løve på blå bunn. Våpenskjold tillagt kong Harold. Tegning av Matthew Paris
* Skule jarl Bårdssons segl, som viser en opprett løve. Det er uklart om dette var Reinsættens eller Sverreættens kjennemerkeSkule jarl Bårdssons segl, som viser en opprett løve. Det er uklart om dette var Reinsættens eller Sverreættens kjennemerke

Medlemmer
---------

* Wulfnoth Cild
	+ Godwin, jarl av Wessex, gift med Gyda Torkelsdatter
		- Svein Godwinson, jarl av Herefordshire
		- Harold Godwinson, konge av England
			* Harald Haraldsson
		- Toste Godwinson, jarl av Northumbria
			* Skule Kongsfostre (stesønn), se Reinsætten
			* Ketil Krok (sønn), se Torgarætten
		- Gyrth Godwinson, jarl av East Anglia
		- Leofwine Godwinson, jarl av Kent
		- Wulfnoth Godwinson
		- Edith av Wessex, gift med kong Edvard av England
		- Gunhild av Wessex
		- Ælfgifu av Wessex

Referanser
----------

1. ↑  Key 2022: 25.
2. ↑  Key 2022: 25.
3. ↑  Key 2022: 24.
4. ↑  Barlow 2002: 19.
5. ↑  Key 2022: 23–24.

Litteratur
----------

Norsk
* Berglund, Birgitta (red.) 1994. *Helgeland historie : Fra middelalderens begynnelse ca. 1030 til reformasjonen 1537* Mosjøen: Helgeland Historielag.
* Coldevin, Axel 1943. *Jordegods og storgårder i Nord-Norge : historie, arbeidsliv, kultur* Trondheim: F. Bruns Bokhandels Forlag.
* Høvding, Einar 1959. *Torghatten via Brønnøysund* [Sted ikke angitt]: [eget forlag].
* Nepstad, Johannes T. 1962. *Riksråd Paal Eriksens ætt i Valdres* Gjøvik: [eget forlag].
* Lorentzen, Ulrik Pedersen 1994. *Fra Brønnøys fortid* [Sted ikke angitt]: Brønnøysund Bokhandel.
* (no) «Krok» i *Store norske leksikon*
* (no) «Reinsætten» i *Store norske leksikon*
* (no) «Slaget ved Stamford Bridge» i *Store norske leksikon*
* (no) «Tjøtta-ætten» i *Store norske leksikon*
* (no) «Torgarætten» i *Store norske leksikon*
* (no) «Torget – storgård» i *Store norske leksikon*
* (no) «Viljalmsætten» i *Store norske leksikon*

Engelsk
* (en) Barlow, Frank 2002. *The Godwins : The Rise and Fall of a Noble Dynasty* Harlow: Pearson Education. ISBN 0-582-42381-3
* (en) Key, Michael John 2022. *The House of Godwin : The Rise and Fall of an Anglo-Saxon Dynasty* Gloucestershire: Amberley Publishing. ISBN 978-1-4456-9406-1
* (en) Mason, Emma 2004. *The House of Godwine : The History of a Dynasty* London: Hambledon and London. ISBN 1-85285-389-1

| * v
* d
* r
Europeiske fyrstehus |
| --- |
| Albania | 
* Progon
* Angevin
* Thopia
* Balshaj
* Mataranga
* Llosha
* Humoj
* Zenebishi
* Zaharia
* Dugagjini
* Toptani
* Bruti
* Muzaka
* Arianiti
* Kastriota
* Dushmani
* Vrioni
* Huset Albani
* Bua-Shpata
* Jonima
* Wied
* Zogu

 |
| Belgia | 
* Sachsen-Coburg-Gotha

 |
| Britiske øyer | 
* Wessex
* Alpin
* Dunkeld
* Normannerne
* Plantagenet
* Balliol
* Bruce
* Lancaster
* York
* Tudor
* Stuart
* Hannover
* Sachsen-Coburg-Gotha
* Windsor

 |
| Bulgaria | 
* Dulo
* Cometopuli
* Asen
* Terter
* Shishman
* Battenberg
* Sachsen-Coburg-Gotha

 |
| Danmark | 
* Oldenburg
* Schleswig-Holstein-Sonderburg-Glücksburg

 |
| Frankrike | 
* Karolingerne
* Capet
* Valois
* Bourbon
* Huset Bonaparte

 |
| TyskspråkligEuropa | 
* Babenberg
* Karolingerne
* Konradinerne
* Ottoianerne
* Luitpolding
* Salianerne
* Hohenstaufen
* Welf
* Habsburg
* Hannover
* Sachsen-Coburg-Gotha
* Nassau
* Lippe
* Luxembourg
* Wittelsbach
* Schwarzburg
* Braunschweig-Lüneburg
* Hohenzollern
* Württemberg
* Oldenburg
* Schleswig-Holstein-Sonderburg-Glücksburg
* Orange-Nassau
* Nassau-Weilburg
* Mecklenburg

 |
| Italia | 
* Este
* Savoia
* Bonaparte

 |
| Monaco | 
* Grimaldi

 |
| Portugal | 
* Vímara Peres
* Burgund
* Aviz
* Habsburg
* Braganza

 |
| Romania | 
* Hohenzollern-Sigmaringen

 |
| Sverige | 
* Munsö
* Stenkil
* Sverker
* Erik
* Bjälbo
* Vasa
* Mecklenburg
* Pfalz-Zweibrücken
* Hessen-Kassel
* Holstein-Gottorp
* Bernadotte

 |
| Spania | 
* Asturia
* Barcelona
* Jiménez
* Pérez
* Burgund
* Trastámara
* Habsburg
* Bourbon

 |